ಮೇಲಿನ ಅಂತಸ್ತಿನಲ್ಲಿ ರೆಜಿಮೆಂಟ್ ಕಚೇರಿಗಳು, ಸ್ಟೋರ್ ಗಳು, ಬ್ಯಾಂಡ್ ರೂಂ, ಮತ್ತು ಲೆಕ್ಚರ್ ರೂಂ.ಗಳನ್ನು ನಿರ್ಮಿಸಲಗಿತ್ತು. ಭವನದ ಪೂರ್ವದಿಕ್ಕಿನ ಭಾಗದಲ್ಲಿ, ಶಸ್ತ್ರಾಗಾರವಿತ್ತು. ಅದರಲ್ಲಿ ತಯಾರುಮಾಡಿದ ಎಲ್ಲ ವಿಧದ ಶಸ್ತ್ರಗಳನ್ನು ಇಟ್ಟಿದ್ದರು. ಕಟ್ಟಡ ಹೊರಭಾಗ್ದ ಕಲ್ಲಿನ ಗೋಡೆಯಮೇಲೆ ಈಗಲೂ ಬಿ.ಆರ್.ವಿ.ಸ್ಟೋರ್ಸ್ ಮತ್ತು ಬಿ.ಆರ್.ವಿ.ಆರ್ಮರಿ ಎಂಬಹೆಸರಿನ ಕೆತ್ತಿರುವ ಅಕ್ಷರಗಳನ್ನು ಕಾಣಬಹುದು. ಥಿಯೇಟರ್ ನ ಸಭಾಂಗಣದ ವಿಸ್ತೀರ್ಣ, ೧೨೦ ಅಡಿ ಉದ್ದ, ಮತ್ತು ೬೦ ಅಡಿ ಅಗಲ, ಮತ್ತು ಸುಮಾರು ೮೦೦ ಜನ ಕುಳಿತುಕೊಳ್ಳುಅ ಆಸನ ವ್ಯವಸ್ಥೆಇದೆ. ರಂಗಮಂದಿರದ ಸ್ಟೇಜ್ [ಸಿನಿಮಾಕ್ಕೆ ಅಳವಡಿಸುವ ಮೊದಲು] ಪೂರ್ವ ದಿಕ್ಕಿನ ಕೊನೆಯಲ್ಲಿತ್ತು. ಅದರ ಹಿಂದೆ, ದ್ರೆಸಿಂಗ್ ರೂಂ ಗಳು, ಗ್ರೀನ್ ರೂಂ ಗಳು, ಮತ್ತು ಶೌಚಾಲಯಗಳಿದ್ದವು. ಸ್ಟೇಜಿನ ಮುಂದಿನ ಭಾಗದಲ್ಲಿ ಸ್ವಲ್ಪ ನೆಲವನ್ನು ಕೆಳಮಟ್ಟದಲ್ಲಿ ನಿರ್ಮಿಸಿ, ಅಲ್ಲಿ ಆರ್ಕೆಸ್ಟ್ರಾ ದವರಿಗೆ ಕುಳಿತುಕೊಂಡು ವಾದ್ಯಗಳನ್ನು ನುಡಿಸಲು ಅನುವುಮಾಡಿಕೊಟ್ಟಿದ್ದರು. ಸ್ಟೇಜಿನಿಂದ ಅಲ್ಲಿಗೆ ಹೋಗಲು, ಮೆಟ್ಟಿಲಿನ ಮಾರ್ಗವಿತ್ತು.
ವಿಶಾಲ ಶಸ್ತ್ರಗಳ ವಸ್ತುಸಂಗ್ರಹದ, ಶಸ್ತ್ರಾಗಾರವಿತ್ತು
ಹಾಲಿನಲ್ಲಿ ಸುಂದರವಾದ ಶ್ಯಾಂಡ್ಲಿಯರ್ ಗಳಿದ್ದು ಶೋಭೆಕೊಡುತ್ತಿದ್ದವು
ಗ್ಯಾಲರಿಯಲ್ಲಿ ಕುಳಿತು ವೀಕ್ಷಿಸುವ ವ್ಯವಸ್ಥೆ
ಸೇನೆಯ ರೆಜಿಮೆಂಟ್ ನ ಕಚೇರಿ ಈ ಭವನದಲ್ಲಿತ್ತು